CELEX: 32020D1466
Language: fi
Date: 2020-10-12 00:00:00
Title: Neuvoston päätös (YUTP) 2020/1466, annettu 12 päivänä lokakuuta 2020, rajoittavista toimenpiteistä kemiallisten aseiden leviämisen ja käytön torjumiseksi annetun päätöksen (YUTP) 2018/1544 muuttamisesta

13.10.2020   
               
               
                  FI
               
               
                  Euroopan unionin virallinen lehti
               
               
                  L 335/16
               
            
         NEUVOSTON PÄÄTÖS (YUTP) 2020/1466,
         annettu 12 päivänä lokakuuta 2020,
         rajoittavista toimenpiteistä kemiallisten aseiden leviämisen ja käytön torjumiseksi annetun päätöksen (YUTP) 2018/1544 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 15 päivänä lokakuuta 2018 päätöksen (YUTP) 2018/1544 (1) rajoittavista toimenpiteistä kemiallisten aseiden leviämisen ja käytön torjumiseksi.
                  
               
                     (2)
                  
                  
                     Päätöstä (YUTP) 2018/1544 sovelletaan 16 päivään lokakuuta 2020. Kyseisen päätöksen uudelleentarkastelun perusteella siinä säädettyjen rajoittavien toimenpiteiden voimassaoloa olisi jatkettava 16 päivään lokakuuta 2021 ja kyseisen päätöksen 2 ja 3 artiklassa tarkoitettujen luonnollisten henkilöiden, oikeushenkilöiden, yhteisöjen ja elinten luettelon, sellaisena kuin se on kyseisen päätöksen liitteessä, yksi merkintä olisi päivitettävä.
                  
               
                     (3)
                  
                  
                     Päätös (YUTP) 2018/1544 olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2018/1544 seuraavasti:
            
                        1)
                     
                     
                        Korvataan 8 artikla seuraavasti:
                        
                           ”8 artikla
                           
                           Tätä päätöstä sovelletaan 16 päivään lokakuuta 2021. Tätä päätöstä tarkastellaan jatkuvasti uudelleen. Se uusitaan tai sitä muutetaan tarvittaessa, jos neuvosto katsoo, että sen tavoitteita ei ole saavutettu.”
                        
                     
                  
                        2)
                     
                     
                        Muutetaan liite tämän päätöksen liitteen mukaisesti.
                     
                  
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Luxemburgissa 12 päivänä lokakuuta 2020.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston päätös (YUTP) 2018/1544, annettu 15 päivänä lokakuuta 2018, rajoittavista toimenpiteistä kemiallisten aseiden leviämisen ja käytön torjumiseksi (EUVL L 259, 16.10.2018, s. 25).
      
      
         
            LIITE
            Korvataan 2 ja 3 artiklassa tarkoitettujen luonnollisten henkilöiden, oikeushenkilöiden, yhteisöjen ja elinten luettelossa, sellaisena kuin se on päätöksen (YUTP) 2018/1544 liitteessä, olevassa A osassa ”Luonnolliset henkilöt” oleva merkintä numero 5 seuraavasti:
            
               
                           Nimi
                        
                        
                           Tunnistustiedot
                        
                        
                           Luetteloon merkitsemisen perusteet
                        
                        
                           Luetteloon merkitsemisen päivämäärä
                        
                     
                           ”5. Said SAID
                        
                        
                           alias: Saeed, Sa’id Sa’id, 
                           arvonimi: tohtori, SSRC:n Institute 3000 (alias Institute 6000) -laitoksen jäsen;
                           sukupuoli: mies;
                           syntymäaika: 11.12.1955
                        
                        
                           Said Said on merkittävä henkilö tieteellisen tutkimuskeskuksen (Scientific Studies and Research Centre, SSRC) Institute 3000 (alias Institute 6000) -laitoksessa; kyseinen laitos vastaa Syyrian kemiallisten aseiden kehittämisestä ja valmistamisesta.
                        
                        
                           21.1.2019”